**NETFLIX BLIVER LANCERET PÅ LG SMART-TV**

*Når den populære film- og TV-streamingudbyder Netflix nu bliver lanceret i Danmark, er LG et af de første firmaer der tilbyder ydelsen til sine brugere via LG Smart-TV.*

**København, den 17. oktober 2012 –** Fra nu af tilbyder LG Electronics Netflix som en af premiumydelserne i LG Smart-TV. Netflix er, med sine 27 millioner brugere, verdens største abonnements-ydelse med film og TV-programmer som streames via internet. Når firmaet nu gennemfører sin længe ventede lancering på det nordiske marked er LG en af de platforme, som direkte tilbyder ydelsen til sine kunder.

– LG vil tilbyde de allerbedste Smart-TV ydelser til vores brugere, og vi er utroligt glade for at kunne præsentere det uhyre populære Netflix, som en velkommen tilføjelse til LG Smart-TV. For 79 kroner i måneden\* kan vores brugere nu tage del af Netflix enorme udbud af amerikanske, nordiske og internationale film og TV-programmer, nemt og simpelt, direkte i sit LG Smart-TV, siger Fredrik Lundqvist, nordisk produktspecialist for Home Entertainment på LG Electronics.

**Så nemt ser du Netflix i dit Smart-TV**

Netflix vil være tilgængeligt på alle LG's produkter med Smart-TV som er blevet lanceret i 2012, inklusive TV-apparater, hjemmebiograf-systemer, blu-ray-afspillere og medieafspillere. For at få adgang til Netflix må brugeren først tegne tegne et abonnement på Netflix hjemmeside [www.netflix.dk](http://www.netflix.dk). Der finder man også mere information om priser og udbud.

Brugere som allerede ejer et Smart-TV-produkt fra 2012 fra LG skal installere den softwareopdatering, som automatisk sendes ud via internet.\*\* Derefter er det nemt at finde Netflix blandt premiumydelserne i LG Smart-TV og tage del af de titusindvis af underholdningstimer som er inkluderet i ydelsen, inklusive nogle af de mest populære film og TV-programmer.

**Brugervenlighed i fokus for LG Smart-TV**

LG har fået meget ros for sin Smart-TV-portal. Det seneste var den prestigefyldte EISA-pris for Europas bedste Smart-TV 2012. En af grundene er den smidige gyrobaserede fjernbetjening Magic Remote, som fungerer som en computermus, og som gør det nemt for dig at styre dit Smart-TV. LG har også fået lovord for den brugervenlige grænseflade hos LG Smart-TV. Den giver et godt overblik over premiumindhold, apps og funktioner. Startskærmen kan naturligvis skræddersys, så brugeren får nem adgang til sine foretrukne funktioner og applikationer.

**Billeder i høj opløsning kan hentes på:**
For billeder i høj opløsning, gå til [LGs billedarkiv](http://www.lg.com/dk/om-lg/presse-and-medier/mediebank.jsp) og skriv ”Netflix” i søgeruden til højre.

\* Angivet månedligt gebyr gælder ved lanceringen. Priser, abonnemmentsformer og indhold bestemmes af Netflix uden indblandning fra LG Electronics.

\*\* Opdateringen er tilgængelig direkte ved lanceringen i LG's Smart-TV-apparater fra 2012. Opdateringen vil være tilgængelig for AV-produkter såsom hjemmebiosystemer og blu-ray-afspillere fra starten af november.

# # #

**Om LG Electronics**LG Electronics, Inc. (KSE: 066570.KS) er en af verdens største og mest innovative leverandører af forbrugerelektronik, hårde hvidevarer og mobil kommunikation. I kraft af virksomhedens 117 selskaber over hele verden, opnåede LG en global omsætning på 49 mia. USD i 2011. LG Electronics består af fire forretningsenheder – Home Entertainment, Mobile Communications, Home Appliance og Air Conditioning & Energy Solutions – og er en af verdens største producenter af fladskærme, mobiltelefoner, luftvarmepumper, vaskemaskiner og køleskabe. LG Electronics har eksisteret i Norden siden oktober 1999. Den nordiske omsætning i 2011 beløb sig til 2 mia. SEK. For mere information, besøg [www.lg.com](http://www.lg.com).

**Om LG Electronics Home Entertainment**LG Home Entertainment Company (HE) er en ledende global producent af tv-apparater, monitorer, kommercielle skærme, audio- og videoprodukter, computere og sikkerhedssystemer. LG stræber altid efter at drive teknologien fremad med fokus på at udvikle produkter med smarte funktioner i stilrene designs, som imødegår forbrugernes behov. LG’s forbrugerprodukter inkluderer CINEMA 3D Smart TV, OLED, IPS-skærme og hjemmebiografsystemer, Blu-ray-afspillere og eksterne lagringsenheder. LG’s kommercielle B2B-produkter inkluderer digital signage, videokonferencesystemer og IP-sikkerhedskameraer.

*For mere information, kontakt venligst:*

|  |  |
| --- | --- |
| Susanne PerssonPR ManagerLG Electronics Nordic AB Box 83, 164 94 Kista Mobil: +46 (0)70 969 46 06E-mail: susanne.persson@lge.com  | Fredrik LundqvistProduktspecialist HELG Electronics Nordic ABBox 83, 164 94 KistaMobil: +46 (0)709 600 862E-mail: fredrik.lundqvist@lge.com  |